proxectonos/corpus_dominio_legal_administrativo_tmp huggingface dataset:
08/03/2012 | Administración LocalMunicipal
Boiro
Licenza actividade para fabricación de estructuras metálicas do sector enerxético

Solicitada a licenza de instalación da actividade de FABRICACIÓN DE ESTRUCTURAS METÁLICAS DO SECTOR ENERXÉTICO, ALMACENAMENTO E VENDA DE MATERIAL ELÉCTRICO E DE FONTANERÍA, sometida ao Decreto 133/2008, de 12 de xuño, polo que se Regula a Avaliación de Incidencia Ambiental, en nave sita no lugar de Cimadevila, 19 – Boiro, por FOELCA SL, neste Concello tramítase o oportuno expediente. En cumprimento da Lexislación vixente sobre actividades molestas, insalubres, nocivas e perigosas, procédese a abrir período de información pública por termo de vinte días mediante anuncio no Diario Oficial de Galicia e no Boletín Oficial da Provincia para que, quen se vexa afectado dalgún modo por dita actividade, presente as observacións que considere pertinentes. O expediente obxecto desta información pódese consultar nas oficinas municipais en horario de oficina. Boiro, 27 de febreiro de 2012. O alcalde, Juan José Dieste Ortigueira
08/03/2012 | Administración LocalMunicipal
Cambre
Incoación de expedientes de baixa de oficio do padrón municipal de habitantes

Incoados expedientes de baixa de oficio no padrón municipal de habitantes ás persoas que se relacionan, por incumprimento da obriga establecida no art.54 do Regulamento de poboación e demarcación territorial das entidades locais, na súa nova redacción dada polo Real decreto 2612/1996, do 26 de decembro, no que se dispón que toda persoa que viva en España está obrigada a inscribirse no padrón do concello no que resida habitualmente, e quen viva en varios concellos deberá inscribirse unicamente no que habite durante máis tempo o ano. Despois de intentada a notificación ás persoas que a continuación se relacionan sen que esta puidera efectuarse, de acordo co establecido no artigo 59.5 da Lei 30/1992, do 26 de novembro, procédese a publicación deste anuncio no Boletín Oficial da Provincia facendo constar que, durante o prazo de quince días, a contar desde o seguinte á publicación do citado anuncio, poderán formular as alegacións e presentar os documentos e xustificantes que estimen pertinentes en relación coa súa inscrición no padrón municipal de habitantes. Transcorrido o prazo de quince días sen que os interesados manifesten expresamente a súa conformidade coa baixa, de acordo co establecido no artigo 72 do Real decreto 1690/86, do 11 de xullo, remitiranse os expedientes para o informe favorable do Consello de Empadroamento. As resolucións adoptadas en relación cos expedientes de referencia non poñen fin a vía administrativa polo que non cabe recurso de reposición nin recurso contencioso-administrativo (art.52 da Lei 7/1985, do 2 de xullo, reguladora das bases de réxime local, e art.25 da Lei 29/1998, do 13 de xullo, reguladora de xurisdición contencioso-administrativa), isto sen prexuízo de que os interesados poidan interpoñer os recursos ou exercitar as accións que estimen pertinentes. Cambre, 28 de febreiro de 2012. O alcalde Manuel Rivas Caridad
08/03/2012 | Administración LocalMunicipal
Ames
Anuncio xuiz/a de paz de Ames

Co fin de proceder á elección de xuíz/a de paz titular deste municipio, en cumprimento do establecido na Lei orgánica 6/1985 de 1 de xullo, do poder xudicial, ábrese a seguinte convocatoria: 1. Obxecto da convocatoria: Elección de xuíz/a de paz titular do Concello de Ames.2. Prazo de presentación de solicitudes: Quince días hábiles contados a partir da publicación do anuncio no Boletín Oficial da Provincia. Tamén se publicará nos xornais El Correo Gallego e La Voz de Galicia, no taboleiro de anuncios e na páxina web. a) Ser español/a. b) Ter dezaoito anos de idade. c) Non ter acadada a idade de xubilación na carreira xudicial. d) Declaración xurada de non estar incapacitado/a para o exercicio da carreira xudicial. e) Declaración xurada de non estar incurso/a en causa de incompatibilidade e no suposto de estar incurso/a, coa excepción de actividades profesionais e mercantís, compromiso de optar polo posto de xuíz/a de paz /a titular do Concello de Ames.4. Documentación: As solicitudes dirixiranse ao alcalde presidente do Concello e estarán acompañadas da seguinte documentación, que terá carácter de orixinal ou copia compulsada: - DNI. - Partida de nacemento. - Certificado do Rexistro Central de penados e rebeldes. -Declaracións xuradas ás que se fai referencia no punto anterior. -Relación e documentación acreditativa dos méritos alegados. O que se fai público para xeral coñecemento. Ames, 27 de febreiro de 2012 O alcalde Santiago V. Amor Barreiro
08/03/2012 | Administración LocalMunicipal
Cambre
Avocación de competencias

Esta Alcaldía, con data do día 28 de febreiro de 2012, ditou a Resolución que se transcribe a continuación: Don Adolfo Pedro Treacy Gajda, sétimo tenente de alcalde, atoparase ausente do termo municipal dende o día 3 ao 11 de marzo de 2012, ambos os dous incluídos, segundo o seu escrito rexistrado de entrada o día 22 de febreiro de 2012 co número 2.127. Por Resolución de Alcaldía número 999/2011, de data 17 de xuño, de delegación de atribucións da Alcaldía nos membros da Xunta de Goberno Local, conferín a delegación xenérica da área de Cultura e Turismo a prol do sétimo tenente de alcalde don Santiago Manuel Ríos Rama. De conformidade co establecido no artigo 14 da Lei 30/1992, de 26 de novembro, de réxime xurídico das administracións públicas e do procedemento administrativo común, e artigo 50.3 do Regulamento orgánico municipal, respecto da avocación de asuntos, RESOLVO: Primeiro: Avocar a delegación xenérica efectuada a prol de don Adolfo Pedro Treacy Gajda dende o día 3 ao 11 de marzo de 2012, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución de data 17 de xuño de 2011. Segundo: Publicar a resolución no Boletín Oficial Restituta Sertucha Varan e dar conta ao Pleno na vindeira sesión que teña lugar. Cambre, 28 de febreiro de 2012 O alcalde Manuel Rivas Caridad
08/03/2012 | Administración LocalMunicipal
Fisterra
Información pública

EDICTO Ó solicitarse desta Alcaldía, por Christina El Aaraj Lafita, licenza municipal para a instalación, apertura e funcionamento da actividade de apartamentos turísticos na edificación de catro vivendas e semisoto que se localiza na rúa San Roque desta vila. Sométese a información pública polo período de vinte (20) días, coa finalidade de que durante este prazo –que comezará a contarse desde o día seguinte ó da inserción deste edicto no BOP– poidan examinar o expediente na Secretaría deste Concello as persoas que dalgún modo se consideren afectadas pola actividade que se pretende instalar e formular por escrito as reclamacións ou observacións que consideren oportunas. Fisterra, 20 de febreiro de 2012. O alcalde-presidente Asdo.: José Manuel Traba Fernández
08/03/2012 | Administración LocalMunicipal
Cee
Orde de execución en inmoble propiedade do Instituto de Desarrollo Comunitario de Galicia, sito no Campo do Sacramento-Cee

ANUNCIO De conformidade co disposto nos arts.59 e 61 da Lei 30/1992, do 26 de novembro, faise pública a notificación da orde de execución no inmoble propiedade do Instituto de Desarrollo Comunitario de Galicia, sito na rúa do Campo do Sacramento de Cee, das obras necesarias para conservar o inmoble en condicións de seguridade, salubridade, ornato público e calidade ambiental, cultural e turística, que se detallan polo miúdo no expediente correspondente, xa que téndose intentado a notificación nos domicilios coñecidos, esta non se puido practicar. O correspondente expediente obra na Secretaría do Concello de Cee, perante o cal lle asiste o dereito de alegar por escrito o que, na súa defensa, estima conveniente, con aportación das probas que considere oportunas, dentro do prazo de quince días hábiles, contados desde o seguinte ao da publicacion do presente anuncio no Boletín Oficial da Provincia da Coruña. Transcorrido o dito prazo sen que se formulen alegacións, ditarase a oportuna resolución. Cee, 27 de febreiro de 2012. O ALCALDE Ramón Vigo Sambade
08/03/2012 | Administración LocalMunicipal
A Capela
Expediente de devolución de aval definitivo á empresa Calfensa Proyectos, SL

Por medio deste anuncio ponse en coñecemento do público, que este concello tramita o expediente de devolución da fianza definitiva, a instancia da empresa Calfensa Proyectos, S. L., presentada para garantir a execución da obra denominada: Quen coide ter algún dereito esixible á adxudicataria por mor do contrato garantido, poderá presentar a súa reclamación de acordo coas seguintes normas: 1 Prazo de presentación: quince días hábiles, que se contarán desde o seguinte ao da publicación do presente anuncio.2 Oficina e horario de presentación: Secretaría do Concello, en horas de oficina. A Capela, 28 de febreiro de 2012 O alcalde Manuel Meizoso López
08/03/2012 | Administración LocalMunicipal
Arzúa
Licenza de apertura de establecemento

Tramitándose expediente a instancia de Don Manuel Ramos Rúa, sobre solicitude de autorización para o desenvolvemento da actividade de Bar-Restaurante, nun establecemento sito no lugar de Ribadiso, na parroquia de Rendal, deste termo municipal, en lugar de exercer as labores de Mesón Rural, amparadas pola licenza de apertura definitiva, outorgada pola Xunta de Goberno Local deste Concello, en sesión do 22/01/2008. Aos efectos previstos no artigo 86 da Lei 30/1992, do 26 de novembro, de réxime xurídico das administracións públicas e do procedemento administrativo común, sométese este a información pública por período de vinte días hábiles, a contar dende o día seguinte á inserción do presente anuncio no Boletín Oficial da Provincia, período durante o cal, as persoas interesadas poderán examinar o expediente nas oficinas xerais da Casa do Concello en horario de 9:00 horas a 14:30 horas, e no seu caso formular as alegacións que estimen procedentes. Arzúa, 22 de febreiro de 2012 O alcalde Asdo.: José Luís García López
08/03/2012 | Administración LocalMunicipal
Boiro
Licenza de actividade para ampliación de granxa de cunicultura

Solicitada a licenza de instalación da actividade de AMPLIACIÓN GRANXA DE CUNICULTURA, sometida ao Decreto 133/2008, de 12 de xuño, polo que se Regula a Avaliación de Incidencia Ambiental, sita no lugar de Belles de Abaixo, parroquia de Macenda, Boiro, por David Bouzón Sieira, en nome propio neste Concello tramítase o oportuno expediente. En cumprimento da Lexislación vixente sobre actividades molestas, insalubres, nocivas e perigosas, procédese a abrir período de información pública por termo de vinte días mediante anuncio no Diario Oficial de Galicia e no Boletín Oficial da Provincia para que, quen se vexa afectado dalgún modo por dita actividade, presente as observacións que considere pertinentes. O expediente obxecto desta información pódese consultar nas oficinas municipais en horario de oficina. Boiro, 27 de febreiro de 2012. O alcalde, Juan José Dieste Ortigueira
08/03/2012 | Administración LocalMunicipal
Boiro
Aprobación definitiva do proxecto complementario de urbanización do polígono Espadañal 3

ANUNCIO A Xunta de Goberno Local, na sesión ordinaria realizada o día 21 de febreiro de 2012, aprobou definitivamente o proxecto complementario de urbanización do polígono Espadañal 3. O que se fai público en cumprimento do disposto no artigo 110.4 da Lei 9/2002, do 30 de decembro, de ordenación urbanística do territorio, en relación co artigo 70.2 da Lei 7/85, do 2 de abril, reguladora das bases do réxime local. Boiro, 1 de marzo de 2012. O alcalde-presidente Juan José Dieste Ortigueira
08/03/2012 | Administración LocalMunicipal
Ames
Periodicidade das sesións ordinarias de Pleno

En sesión plenaria de 12 de xaneiro de 2012 se modificou o acordo plenario de periodicidade das ordinarias de Pleno que celebrará sesión plenaria ordinaria todos os meses do ano, o último xoves de casa mes ás 20:00 horas; de coincidir festivo celebrará sesión ordinaria o primeiro día laborable seguinte (de luns a venres) á mesma hora. Ames, 17 de xaneiro de 2012 O alcalde Santiago V. Amor Barreiro
08/03/2012 | Administración LocalMunicipal
Outes
Anuncio da oferta de emprego público 2012

Anuncio da oferta de emprego público 2012 En cumprimento do artigo 70.2 da Lei 7/2007, do 12 de abril, do estatuto básico do empregado público, o Concello de Outes anuncia que, por acordo da Xunta de Goberno Local do 27 de febreiro do 2012, aprobou a oferta de emprego público da Corporación para o exercicio de 2012, que é como segue: Persoal laboral temporal Unha praza de monitor de vela, de categoría asimilable á subescala C2. Outes, 29 de febreiro de 2012. O alcalde Carlos E. López Crespo
08/03/2012 | Administración LocalMunicipal
Irixoa
Modificación orzamentaria 1/2012

Tendo quedado definitivamente aprobado o expediente de modificación orzamentaria nº 1/2012, mediante Resolución da Alcaldía de 27-02-2012, faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, de 5 de marzo, de Texto Refundido da Lei Reguladora das Facendas Locais. Irixoa, 29 de febreiro de 2012 O alcalde Antonio Deibe Sanmartín
08/03/2012 | Administración LocalMunicipal
Cambre
Aprobación inicial da Ordenanza municipal reguladora do uso de instalacións deportivas do Concello de Cambre

A Corporación municipal en Pleno, en sesión ordinaria de data 23 de febreiro de 2012, aprobou, con carácter inicial, a Ordenanza municipal reguladora do uso de instalacións deportivas do Concello de Cambre. De conformidade co establecido no artigo 49 da Lei 7/1985, de 2 de abril, ábrese un prazo de trinta días para información pública e audiencia aos interesados, co fin de que poidan presentar as reclamacións e suxestións que estimen pertinentes. No caso de que non se presente ningunha reclamación ou suxestión, a citada ordenanza entenderase definitivamente aprobada, publicándose integramente no Boletín Oficial da Provincia, de conformidade co establecido no artigo 70.2 da citada lei. Cambre, 27 de febreiro de 2012 O alcalde Manuel Rivas Caridad
08/03/2012 | Administración LocalMunicipal
Narón
Departamento de Obras e Urbanismo
Ordenanza municipal de tramitación de actividades

ANUNCIO ORDENANZA MUNICIPAL DE TRAMITACIÓN DE ACTIVIDADES O Pleno da Corporación do Concello de Narón, na sesión ordinaria que tivo lugar o dia 23 de febreiro de 2012, acordou a aprobación inicial da Ordenanza de tramitación de actividades. De acordo co establecido no artigo 49 da Lei reguladora das bases de réxime local, ábrese un período de información pública e audiencia aos interesados polo prazo de trinta (30) días mediante anuncio no BOP, para a presentación de reclamacións e suxerencias que consideren oportunas. No suposto de que non se tiveran presentado reclamacións ou suxerencias durante o trámite de información pública, entenderase definitivamente adoptado o acordo ata entón provisional. Narón, 27 de febreiro de 2012. O alcalde José M. Blanco Suárez
08/03/2012 | Administración LocalMunicipal
Cerdido
Declaración de parcela sobrante

O pleno do Concello de Cerdido, reunido o dia vinte e oito de febreiro de 2012, aprobou a declaración da parcela de 770 m de longo e un ancho medio de catro metros que atravesa a parcela con referencia catastral 15025A059002710000BF, (polígono 59, parcela 271) en dirección sudoeste, estado identificado no catastro como parcela h, como parcela sobrante, de conformidade cos artigos 7 e 8 do Real Decreto 1372/1986, de 13 de xuño, por o que se aproba o Regulamento de Bens das Entidades Locais. Polo que cómpre Iniciar un período dun mes, mediante publicación no Boletín Oficial da Provincia e no taboleiro de anuncios do Concello para que calquera interesado poida presentar alegacións. No caso que non se propuxera alegación algunha este acordo entenderase definitivamente aprobado. Cerdido, 29 de febreiro de 2012 A Alcaldesa Asdo. Ana Rodríguez Montero
08/03/2012 | Administración LocalMunicipal
A Laracha
Anuncio polo que se fai público o acordo do Pleno da Corporación adoptado en sesión de data 23 de xaneiro de 2012

ANUNCIO Anuncio polo que se fai público o acordo do Pleno da Corporación adoptado en sesión de data 23 de xaneiro de 2012. O Pleno da Corporación, en sesión extraordinaria de data 23 de xaneiro de 2012, adoptou, entre outros, o seguinte acordo: PRIMEIRO.–Distinguir a D. Teodor Alexandru Ayyoubi Castañosa outorgando o seu nome ao torneo de baloncesto que o Concello da Laracha organizará anualmente. SEGUNDO.–Publicar o acordo no BOP para xeral coñecemento. A Laracha, 1 de marzo de 2012. O alcalde José Manuel López Varela
08/03/2012 | Administración LocalMunicipal
Cerdido
Aprobación de regulamento

ANUNCIO APROBACIÓN INICIAL DO REGULAMENTO DE USO DAS VIVENDAS MUNICIPAIS COMO VIVENDAS DE EMERXENCIA SOCIAL O Pleno do Concello de Cerdido, en reunión ordinaria do día 28 de febreiro de 2012, acordou: 1.–Aprobar provisionalmente o Regulamento de uso das vivendas municipais como vivendas de emerxencia social. Polo que cómpre iniciar un período de información pública de trinta días para que os interesados poidan examinar o expediente e presentar as reclamacións que estimen pertinentes. Cerdido, 29 de febreiro de 2012. A alcaldesa Asdo.: Ana Rodríguez Montero
08/03/2012 | Administración LocalMunicipal
Ames
Anuncio delegación sinatura

Por esta Alcaldía, con data 16 de febreiro de 2012, mediante Decreto núm.291/2012 delegouse a sinatura diaria de Oficinas Xerais do día 17 de febreiro, no concelleiro don Manuel Ferreiro Santiago. O que se fai público para xeral coñecemento e en cumprimento do establecido na lexislación vixente. Ames, 17 de febreiro de 2012 O alcalde Santiago V. Amor Barreiro
28/03/2012 | Administración LocalMunicipal
Negreira
Licenza

Solicitando desta Alcaldía D. Jorge Isaac Ipinza Lulla, en representación de “Autocares López e Hijo S. L.” Licenza municipal para “Nave destinada a garaxe para autobuses con taller para o mantemento, lavado e engrase” a situar en parcela n° 9 do Parque Empresarial de Negreira, cumprindo o disposto no art.8.1. do Decreto 133/2008, do 12 de xuño, no que se regula a avaliación da incidencia ambiental, sométese a información pública por período de vinte días hábiles, coa fin de que durante o mesmo- que comezará a contarse desde o día seguinte ó da inserción do presente edicto no Boletín Oficial da Provincia e no DOGA- poidan examina-lo expediente, na Secretaría deste Concello, as persoas que dalgún xeito se consideren afectadas polas actividades que se pretende instalar e formular por escrito as reclamacións ou observacións que se estimen oportunas. Negreira, a 13 de marzo de 2012. O Alcalde, José Blanco Pazos
28/03/2012 | Administración LocalMunicipal
Negreira
Licenza

Solicitando desta Alcaldía “Flaviano Diaz Zorita Bac y Albin Catana Pinsach S. C.” Licenza municipal para “Nave destinada á fabricación de pan de tódalas clases e boiaría” a situar en parcelas 19 e 21 do Parque Empresarial de Negreira, cumprindo o disposto no art.8.1. do Decreto 133/2008, do 12 de xuño, no que se regula a avaliación da incidencia ambiental, sométese a información pública por período de vinte días hábiles, coa fin de que durante o mesmo -que comezará a contarse desde o día seguinte ó da inserción do presente edicto no Boletín Oficial da Provincia e no DOGA- poidan examina-lo expediente, na Secretaría deste Concello, as persoas que dalgún xeito se consideren afectadas polas actividades que se pretende instalar e formular por escrito as reclamacións ou observacións que se estimen oportunas. Negreira, a 13 de marzo de 2012. O Alcalde, José Blanco Pazos
28/03/2012 | Administración LocalMunicipal
Culleredo
Economía, Facenda, Réxime Interior
Notificación resolución emprazamento

Con data 20 de xaneiro de 2012 o Sr. Alcalde do Concello de Culleredo ditou a seguinte resolución. “Vista a resolución de data sete de novembro de dous mil once, que acorda interpoñer recurso contencioso administrativo de lesividade contra as bases aprobadas polas sesións da Xunta de Goberno Local de datas 17/02/2010, 24/02/2010, 03/03/2010, 17/03/2010 e 14/04/2010 polas que se aproban as convocatorias e bases específicas da convocatoria de diversas prazas de consolidación de emprego temporal, e en concreto a base 5ª das citadas convocatorias. Ao amparo do artigo 49 da Lei da Xurisdición Contencioso Administrativa e en cumprimento do disposto no AUTO de data tres de xaneiro de dous mil doce, do xulgado do contencioso-administrativo número 4 de A Coruña, Procedemento Ordinario 405/2011 RESOLVO: ·Emprazar aos demandados relacionados na resolución de data sete de novembro de dous mil once, aos efectos de que poidan persoarse no Procedemento Ordinario 405/2011, seguido diante do xulgado contencioso-administrativo número 4 de A Coruña, no prazo de nove días indicado no artigo 49 da Lei da Xurisdición Contencioso Administrativa. ·Publicar edicto no taboleiro de anuncios deste Concello e no Boletín Oficial da Provincia aos efectos de emprazar a todas aquelas persoas que poidan ter interese no procedemento, por verse afectadas pola anulación da base 5ª das convocatorias e bases específicas da convocatoria das prazas de consolidación de emprego temporal a que se refire este recurso. Sinalando a posibilidade de persoarse no procedemento no prazo de nove días contados a partir do seguinte ao de publicación do edicto. ·Notificar que o expediente atópase a disposición dos demandados e dos interesados na Secretaría do xulgado contencioso-administrativo número 4 de A Coruña.” Ao non ser posible por causas non imputables a esta Administración, a práctica de notificación aos interesados que se indican, notifícaselles por medio do presente anuncio, de conformidade co disposto no artigo 59 da Lei 30/92, de 26 de novembro de réxime xurídico das administracións públicas e procedemento administrativo común. INTERESADOS: –Khaled Barruz Tinica –Oliver John Neag Soder –Modesto Jesus Carmen Natalia Martin de Rosales Buscall –Tomas Valentin Benyaala Garda –Chloe Louise Arabi Bellamy –Pavel Manonellas Hofer –Matilde Encarnacion Arita Acebo –Julio Andres Hermann Saire Cotacachi –Noelia Cancelas Domínguez –Manuel José Dopazo Robelo –Guadalupe García Romero –Marta Gómez Pérez –Raquel González Iglesias –Sara Koen Méndez –Tamara Neira Dumont –Alba Pardo Servia –Lydia Rodríguez Vázquez –Carmen María Vega González –Wolf Godard Garrochena –Daniel Ionut Azouz Querencia –Karime Cortejoso Delmiro –Ismael Juan Mayne Manquillo –Valentina Andrea Sall Aboulkacem –Maria Val Balestra Boboaca Culleredo, 19 de marzo de 2012 O Alcalde, Julio Sacristán de Diego
28/03/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30238. Saneamento

CLAVE: DH W.15.30238 Concello de Abegondo con CIF P1500100A, e con enderezo en San Marcos, s/n.15318 Abegondo. Solicita AUTORIZACIÓN para saneamento, na zona de policía do río varios regatos, no lugar de Ardexurxo, na parroquia de Mabegondo, no T. M. de Abegondo. As obras solicitadas consisten na execución do proxecto de “Red de Ardexurxo-Sarandóns (Abegondo)”. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 19 de marzo do 2012. O xefe de servizo da Zona Galicia Norte Asdo.: Antonio N. López Grueiro.
28/03/2012 | Administración LocalMunicipal
Negreira
Licenza

Solicitando desta Alcaldía D. David Castelo Roda liguez, en representación de “Severiano Servicio Móvil S. A.” Licenza municipal para “almacén central para suministros hospitalarios” a situar en parcelas n° 1B, 2 A e 2 B do Polígono Industrial de Negreira, cumprindo o disposto no art.8.1. do Decreto 133/2008, do 12 de xuño, no que se regula a avaliación da incidencia ambiental, sométese a información pública por período de vinte días hábiles, coa fin de que durante o mesmoque comezará a contarse desde o día seguinte ó da inserción do presente edicto no Boletín Oficial da Provincia e no DOGA-poidan examina-lo expediente, na Secretaría deste Concello, as persoas que dalgún xeito se consideren afectadas polas actividades que se pretende instalar e formular por escrito as reclamacións ou observacións que se estimen oportunas. Negreira, a 12 de marzo de 2012. O Alcalde, José Blanco Pazos
28/03/2012 | Administración LocalMunicipal
Curtis
Emprazamento dos interesados no recurso contencioso administrativo procedemento ordinario 111/2011

Pola Alcaldía-Presidencia deste Concello ditouse no día de hoxe Decreto resolvendo remitir á Sala do Contencioso-Administrativo do Tribunal Superior de Xustiza de Galicia o expediente administrativo correspondente ó recurso interposto pola Confederación Intersindical Galega contra a Oferta de Emprego Público deste Concello correspondente ó exercicio económico 2010. O que se notifica para xeral coñecemento a todas as persoas interesadas no procedemento, que son emprazadas para que poidan comparecer como parte no mesmo no prazo de nove días contado a partir do seguinte ó da publicación do presente anuncio no Boletín Oficial da Provincia da Coruña. Curtis, 16 de marzo de 2012 O Alcalde Asdo: Javier Francisco Caínzos Vázquez
28/03/2012 | Administración LocalMunicipal
San Sadurniño
Aprobación definitiva presuposto 2012

Aprobado definitivamente o Orzamento deste Concello para 2012, polo Pleno deste Concello na sesión celebrada o día 18 de febreiro de 2012, e en cumplimiento do establecido no artigo 169 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais, mediante o presente faise público que ese Presuposto ascende, tanto en ingresos como en gastos, á cantidade de DOUS MILLÓNS SETECENTOS TRECE MIL (2.713.000) Euros, correspondendo a cada capítulo as cantidades que seg Forman parte do referido Presupuesto a plantilla de persoal e relación de postos de traballo desta Corporación, que en cumprimento do preceptuado no artigo 127 do Real Decreto Lexislativo 781/1986, de 18 de abril, reprodúcense de seguido: PERSOAL FUNCIONARIO PERSOAL LABORAL FIXO PERSOAL LABORAL TEMPORAL San Sadurniño, 21 de marzo de 2012. O ALCALDE, Asdo.: Secundino García Casal.
28/03/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30328. Novo paso sobre o río

CLAVE: DH W.15.30328 Concello de Cabanas con CIF P-1501500-A, e con enderezo en Rúa do Concello, s/n.15621 Cabanas. Solicita AUTORIZACIÓN para execución de proxecto, na zona de Dominio Público Hidráulico e policía do río das Lameiras, no lugar de Horta, na parroquia de Regüela, no T. M. de Cabanas. As obras solicitadas consisten na execución do proxecto de “Novo paso sobre o río das Lameiras e pavimentación do vial dende o cemiterio en Regoela” O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 19 de marzo do 2012. O xefe de servizo da Zona Galicia Norte Asdo.: Antonio N. López Grueiro.
28/03/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Información pública do expediente DH. A15.28830.- Carballo

D. MICHAEL CHRISTOPHER MANUEL SALVADOR CEPOIU YAREMKO, con N. I. F.: XXXXXXXXX, en nome e representación da COMUNIDADE DE USUARIOS DE AUGAS BAS solicita de Augas de Galicia un caudal de 0,21 l/s de augas do manancial Fonte de Pereira en Bas - Goiáns T. M. de Carballo e con destino a uso doméstico 19 usuarios (60 persoas). O presente anuncio ten por obxecto abrir a regulamentaria información pública que indica o art.109 do Regulamento do Dominio Público Hidráulico. Expediente: DH. A15.28830. As características do aproveitamento son: SOLICITANTE: D. MICHAEL CHRISTOPHER MANUEL SALVADOR CEPOIU YAREMKO, en nome e representación da COMUNIDADE DE USUARIOS DE AUGAS BAS CAUDAL: 0,21 l/s DESTINO: uso doméstico 19 usuarios (60 persoas) ORIXE: manancial Fonte de Pereira LUGAR: Bas - Goiáns T. M.: Carballo. A CC. UU. Augas de Bas solicita unha concesión administrativa de augas para usos domésticos. As actuacións consisten na captación dun manancial na mesma arqueta que abastece a fonte-lavadoiro coñecida como FONTE DE PEREIRA. Desta lévase a auga ata un bombeo ao carón do lavadoiro, que elevará a auga a ta un depósito situado a 264 m do pozo e a unha altura con respecto a este de 24,61 m. Dende o depósito a auga distribúese por gravidade ata as vivendas dos solicitantes, cunha lonxitude de rede de 753 m. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de Carballo, ou nas oficinas deste Servizo, situadas na C/ Wenceslao Fernández Flórez 1-2º A Coruña, onde se encontra exposto o expediente de que se trata, para que poida ser examinado por quen o desexe. A Coruña, 15 de marzo de 2012 A Xefa da Área de Autorizacións e Concesións. Zona Galicia Norte Ioana Irina Gomez Salas Egusquiaguirre
28/03/2012 | Administración LocalMunicipal
Fisterra
Licenza

Ó solicitarse desta alcaldía por Oliver John Korotkova Afif, licenza municipal para a instalación, apertura e funcionamento da actividade de pensión de 1 *, no baixo da edificación que se localiza na rúa Pintór Manuel López Garabal desta vila. Sométese a información pública polo período de vinte (20) días, coa finalidade de que durante este prazo -que comezará a contarse desde o día seguinte ó da inserción deste edicto no BOP- poidan examinar o expediente na secretaría deste Concello, as persoas que dalgún modo se consideren afectadas pola actividade que se pretende instalar e formular por escrito as reclamacións ou observacións que consideren oportunas. Fisterra, 12 de marzo de 2012 O Alcalde-Presidente Asdo. José Manuel Traba Fernández
28/03/2012 | Administración LocalMunicipal
O Pino
Correción de erros anuncio bases convocatoria praza auxiliar administrativo

(BOP nº 48 de data 9 de marzo de 2012) BASES PARA CUBRIR UNHA PRAZA DE AUXILIAR DE ADMINISTRACIÓN XERAL Na Base sexta no apartado fase de oposición no referente ao cuarto exercicio engádese o seguinte: "Deste exercicio quedarán exentos os aspirantes que acrediten estar en posesión do certificado correspondente debidamente homologado polo órgano competente en materia de política lingüística da Xunta de Galicia CELGA 3" O Pino, 19 de marzo de 2012 O ALCALDE D. Manuel Taboada Vigo
28/03/2012 | Administración LocalMunicipal
Negreira
Baixas de oficio no padrón de habitantes

Tendo coñecemento esta Alcaldía, que as persoas abaixo mencionadas, empadroadas neste Concello, non residen neste Termo Municipal, incumprindo deste xeito os requisitos establecidos no artigo 54 do Regulamento de Poboación e Demarcación Territorial, ábrese un prazo de 15 días a contar dende o seguinte ó da publicación deste edicto no BOP para que os/as interesados/as presenten ante esta Alcaldía as alegacións que consideren pertinentes respecto da súa situación no Padrón de Habitantes, facéndolle saber que finalizado o dito prazo continuaranse os trámites relativos á baixa de oficio. Persoas mencionadas: Negreira, 13 de marzo de 2012 O ALCALDE José Blanco Pazos
28/03/2012 | Administración LocalMunicipal
As Pontes de García Rodríguez
Secretaría
Notificación edictal. Suspensión do procedemento encamiñado á selección de dous funcionarios (policías) do Corpo da Policía Local

Por Decreto nº 2671/2011, do 9 de decembro, a Alcaldía resolveu suspender temporalmente o procedemento selectivo para a provisión de dúas prazas de policía do Corpo da Policía Local deste Concello. Entre os aspirantes admitidos figuran don Demetrio Jesus Horsfield Manciño, con DNI nº XXXXXXXXX e don John Fernando Sambucety Villareal, con DNI nº XXXXXXXXX. No expediente constan acreditados dous intentos frustrados de notificación no domicilio dos interesados, efectuados nos termos prescritos no artigo 59.2 da Lei 30/1992, do 26 de novembro, de réxime xurídico das administracións públicas e do procedemento administrativo común (en diante, LRX-PAC), polo que, para os únicos efectos de entender cumprida a obriga de notificar en prazo abonda cos intentos de notificación practicados. A teor do disposto no artigo 59.4 da LRX-PAC, por medio deste anuncio notifícaselle aos interesados a resolución recaída no procedemento (Decreto da Alcaldía nº 1564/2011, do 7 de xullo), e pónselles de manifesto o expediente completo, que se atopa ao seu dispor nas oficinas da Secretaría (Casa do Concello, 1º andar), durante o prazo de dez días para o coñecemento do contido íntegro do mencionado acto. Comunícaselles que transcorrido o devandito prazo a notificación surtirá plenos efectos. As Pontes David Jonathan Llaneras Pecis, 12 de marzo de 2012 O alcalde Valentín González Formoso
28/03/2012 | Administración LocalMunicipal
Fene
Secretaría
Licitación do contrato: “Contrato servizo de desenvolvemento e execución do campus lingüístico Verán máis alá!”

1. Entidade adxudicadora: datos xerais e datos para a obtención da información a) Organismo: Concello de Fene b) Dependencia que tramita o expediente: Secretaría/Contratación c) Obtención de documentación e información: Contratación 1) Dependencia: Contratación 2) Domicilio: Avda. do Concello, s/n 3) Localidade e código postal: Fene, 15500 4) Teléfono: 981492707 5) Telefax: 981492788 6) Correo electrónico: correo@fene. dicoruna. es 7) Dirección de Internet do perfil de contratante: www.fenecidadan.net 8) Data límite de obtención de documentación e información: a data de finalización do prazo de presentación de ofertas d) Número de expediente: 2012/001/000005 a) Tipo: servizos b) Descrición: campus lingüístico que terá por obxectivo facilitar unha alternativa de lecer educativo, na nosa lingua, aos nenos e nenas de idades entre 3 e 12 anos durante o mes de xullo de 2012, á vez que se promove a conciliación da vida laboral e familiar. c) División por lotes: non d) Lugar de execución: Colexio de Educación Infantil e Primaria de Centieiras, Fene 1) Domicilio: Centieiras, s/n - Perlio - 15500 Fene (A Coruña). 2) Localidade e código postal: 15500 Fene. e) Prazo de execución/entrega: do día 2 ao 31 de xullo de 2012 f) Admisión de prórroga: non g) CPV: De 92000000-1, 92331210-5. a) Tramitación: ordinaria b) Procedemento: aberto c) Criterios de adxudicación: varios criterios de adxudicación, - Calidade e valor técnico do proxecto presentado (20 puntos). - Melloras de personal (15 puntos) - Oferta económica (40 puntos) 4. Valor estimado do contrato: 22.664,73 € a) Importe 22.664,73 € e 1.813,18 € de IVE: Importe total 24.477,91 € Provisional: non. Definitiva (5 % do importe de adxudicación IVE excluído). a) Data límite de presentación: 15 días naturais seguintes ó da última publicación deste anuncio no B. O. P. da Coruña ou no perfil de contratante do órgano de contratación b) Lugar de presentación: 1. Dependencia: Concello de Fene 2. Domicilio: o do apartado 1.3. Localidad y código postal: o do apartado 1. a) Dirección: a do apartado 1. b) Localidade e código postal: a do apartado 1. c) Data e hora: no prazo máximo dun mes dende o remate do prazo de presentación de ofertas, anunciarase no perfil do contratante do Concello.9. Gastos de publicidade: corren por conta do contratista adxudicatario ata 1500 euros. a) Forma e medio de consultar o prego administrativo e técnico: a través do perfil de contratante do Concello na páxina www.fenecidadan.net Fene, 23 de marzo de 2012 O alcalde Gumersindo Pedro Galego Feal
20/03/2012 | Administración LocalMunicipal
Ames
Delegación de sinatura no mes de marzo

Por esta Alcaldía, con data 29 de febreiro de 2012, mediante Decreto núm.412/2012 delegouse a sinatura diaria de Oficinas Xerais dos días 12, 13, 14, 15 e 16 de marzo, no concelleiro don Manuel Ferreiro Santiago. O que se fai público para xeral coñecemento e en cumprimento do establecido na lexislación vixente. Ames, 7 de marzo de 2012 O alcalde Santiago V. Amor Barreiro
20/03/2012 | Administración LocalMunicipal
Oleiros
Área Económica
Exposición pública prescrición de obrigas

Mediante resolución desta primeira tenencia de alcaldía núm.1114/12, de 12 de marzo, aprobouse provisionalmente a relación de facturas presentadas e pendentes de aprobar e obrigas recoñecidas pendentes de pagamento, prescritas polo transcurso do prazo legal, referidas tanto às propias do Concello como às que se subrogou respecto do Organismo Autónomo Municipal de Cultura desde a súa extinción o 31/12/11, por un total de 1.483.002,38 €. O expediente permanecerà exposto ao público na Intervención Municipal durante o prazo de 10 días, contados a partir do seguinte à publicación deste anuncio no BOP, para que os interesados lexítimos presenten as reclamacións e alegacións que estimen oportunas ante a Alcaldía do Concello. Oleiros, 12 de marzo de 2012 O Alcalde (Por delegación, decreto 560/12, de 10 de febreiro, BOP núm.39 do 27/02/12) A 1ª T. A. delegada de Economía e Facenda Asdo.: M.ª José Varela Neira
20/03/2012 | Administración LocalProvincial
Deputación Provincial da Coruña
Intervención Xeral
Subvencións concedidas no 4º trimestre do 2011 ás entidades da provincia para actividades deportivas (103A). Convocatoria do 2011

De conformidade co disposto no artigo 18 da Lei 38/2003, do 17 de novembro xeral de subvencións, no artigo 30 do regulamento de desenvolvemento, aprobado polo Real decreto 887/2006, do 21 de xullo, no artigo 15 da lei 9/2007, do 13de xuño, de Subvencións de Galicia e finalmente, na base 56 das de execución do presuposto provincial, faise pública a relación das subvencións concedidas durante o ano 2011 dende 01/10/2011 ata 31/12/2011 As subvencións outorgadas imputáronse á partida 0601/341A/481 do presuposto provincial. O importe total das subvencións outorgadas foi de 54.784,49 euros, e distribuíuse conforme ó seguinte detalle: A Coruña, 01 de Marzo de 2012 O/A presidente/a O/A Secretario/a Mayerli Pelc Ducar
20/03/2012 | Administración LocalMunicipal
Boiro
Citación por comparecencia de liquidacións de altas IBI cargo 30/12/10

SERVIZO DE TESOURERÍA: liquidacións altas IBI cargo 30/12/10 De conformidade có disposto no artigo 112 da Lei 58/2003, do 17 de decembro, xeral tributaria, e téndose intentado a notificación aos interesados sen que fora posible practicala por causas non imputables á Administración Tributaria, polo presente anuncio cítase aos suxeitos pasivos ou representantes que se relacionan no anexo, para ser notificados por comparecencia dos actos administrativos da Xunta de Goberno Local ditados nos procedementos que se indican no mesmo. Os interesados ou os seus representantes deberán comparecer para ser notificados no prazo de quince días naturais, contados dende o seguinte ao de publicación do presente anuncio no BOP de A Coruña, en horario de 9.00 a 14.00 horas, de luns a venres, nas oficinas do Servizo de Xestión Tributaria do Concello de Boiro, sitas en praza de Galicia, s/n, 1.º andar. Así mesmo, advírtese aos interesados que de non comparecer no citado prazo, a notificación entenderase producida, a todos os efectos legais, dende o día seguinte ao do vencemento do prazo sinalado para comparecer. Boiro, a 5 de marzo de 2012. O funcionario actuario: Gloria Narcisa Wolfgang Friedrich Del Reguero Ulibarrena Tesoureira acctal. ANEXO Relación que se cita
20/03/2012 | Administración LocalMunicipal
Ferrol
Tesourería
Deixar sin efectos a notificación 15/11 no que afecta a María Ramos Sanz

Téndose intentado a notificación en dúas ocasións a través de carta certificada, con acuse de recibo ao obrigado tributario ou, no seu caso, ao seu representante da resolución do Concelleiro delegado de Facenda á anulación do expediente de compensación iniciado de oficio por este Concello, e sendo devolta por Correos tras dous intentos de notificación, procédese a notificar a través do Boletín Oficial da Provincia, de conformidade co disposto no artigo 112 da Lei 58/2003, de 17 de decembro, Xeral Tributaria, ao obrigado tributario ou ao seu representante, para que compareza no Excmo. Concello de Ferrol sito na praza de Armas, s/n, Ferrol (horario de atención ó público de 9:00 a 13:30 horas), no prazo de 15 días naturais, contados a partires do día seguinte ao da publicación do presente edicto no Boletín, advertíndolle que transcorrido o antedito prazo sen comparecer, entenderase producida a notificación a todos os efectos legais dende o día seguinte ao do vencemento do prazo sinalado. Ferrol, 29 de febreiro 2012 O Concelleiro Delegado de Facenda Asdo.: Alejadro Langtry Cainzos
20/03/2012 | Administración LocalMunicipal
Cerceda
Secretaría
Concesión obra pública do parque eólico singular de Cerceda

Concesión de obra pública do Parque Eólico singular de Cerceda.1.-Obxecto: Concesión de obra pública do Parque Eólico singular de Cerceda 2.- Canón mínimo fixo anual do contrato: 25.000 euros.3.-Valor estimado do contrato: 4.635.403,51 euros.4.-Prazo de execución das obras: catro meses.5.-Prazo de concesión: 20 anos.6.-Lugar de presentación de ofertas: Rexistro Xeral dol Concello de Cerceda 7.-Prazo de presentación de proposicións: 26 DÍAS naturais que contan dende a publicadion do presente anuncio no BOP.8.-Garantía provisional: Non se esixe 9.-Garantía definitiva: 5% do valor estimado do contrato 10.-Taxas do contrato: non procede 11.-Revisión de canon: Segundo a proposta presentada polo adxudicatario.12.- Anuncios: Por conta do adxudicatario, ata un máximo de 500 euros. - Obtención de copias: Lugar onde se poden obter copias do proxecto e prego: IMPRENTA ESYMAR ARTES GRAFICAS, Avda. do Mesón, 2-baixo Cerceda. Telefóno 981685300 Cerceda, 15 de marzo de 2012. O Alcalde-Presidente José García Liñares
20/03/2012 | Administración LocalMunicipal
Ferrol
Facenda e Patrimonio
Citación por comparecencia (García Castro Alonso, etc.)

Citación para notificar por comparecencia (art.112 Lei xeral tributaria). Ó non ser posible a notificación persoal e de acordo co que establece o artigo 112 da Lei 58/03, Lei xeral tributaria, cítase a todos e cada un dos interesados ou ós seus representantes que se relacionan no anexo, co fin de notificarlles por comparecencia o trámite da xestión tributaria que se indica. En todo caso a comparecencia deberá ter lugar no prazo de quince días naturais, contados dende o seguinte á publicación deste anuncio no Boletín Oficial da Provincia. Se durante o transcurso do dito prazo non se comparece, dende o día seguinte ó do seu vencemento, a notificación entenderase producida a tódolos efectos legais. Procedemento e trámite que se notifica: Notificacións en período voluntario das liquidacións de: – Imposto sobre vehículos de tracción mecánica. – Imposto sobre actividades económicas. – Imposto sobre incremento do valor dos terreos de natureza urbana. Lugar de comparecencia: Nas dependencias do IMFACOFE en horario de 9.00 á 14.00 horas, de luns a venres. Casa do Concello: praza de Armas, s/n. Ferrol. Teléfono 981 94 40 45 Ferrol, 2 de marzo de 2012. O alcalde José Manuel Rey Varela
20/03/2012 | Administración LocalMunicipal
A Coruña
Tesourería. Departamento de Recadación
Edicto de citación para a notificación de requirimento de pagamento (art.112 Lei xeral tributaria)

Edicto de citación para a notificación de requirimento de pago (art.112 Lei xeral tributaria) Emilio Antonio Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultdo positivo, practicarlles a notificación persoal aos debedores que se relacionan, ou aos seus representantes, nos termos do art.112 da Lei 58/2003, do 17 de decembro, xeral tributaria, a través do presente edicto e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, do siguiente REQUIRIMENTO DE PAGO, ditado no curso dos expedientes administrativos que lles afectan, incoados por esta Recadación: Rematado o prazo de ingreso sinalado no art.62.5 da Lei 58/2003 xeral tributaria sen que se teñan satisfeito os créditos que se detallan no anverso, notificados segundo o previsto no art.71 do Regulamento xeral de recadación (R. D. 939/2005), de conformidade co disposto nos arts.106 e 11. c) da Ordenanza xeral de recadación do Excmo. Concello da Coruña, en consonancia cos arts.93.1. c) da Lei 58/2003 xeral tributaria, e 79 do Regulamento xeral de recadación, en cumprimento da providencia dictada polo Sr. tesoureiro ordeando o embargo dos bens dos debedores en cantidade suficiente para cubrir o débito principal, recargo de prema, xuros de mora e custas do procedemento, ditouse polo xefe do Departamento de Recadación, DILIXENCIA DE EMBARGO DE CONTAS CORRENTES E DE AFORRO. Téndose ordeado ás entidades financieiras que se indican o embargo dos saldos das contas correntes referenciadas, o seu resultado foi negativo. O que se comunica aos efectos oportunos, requiríndose o pago do importe dos expedientes, que poderá facer nas oficinas de la Recadación Municipal, situadas na r/ Franxa, n.º 20-22 baixo, en horario de 8 a 14 horas, de luns a venres, ou ben mediante transferencia bancaria á conta restrinxida de Recaudación, n.º 2080.0008.34.3110000030, indicándose naquela o n.º de expediente expresado no encabezamento. De non se producir o pago da débeda, proseguirá a execución dos bens do debedor conforme ao disposto no art.169 da Lei xeneral tributaria. Prazo da comparecencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Lugar da comparecencia: Oficinas da Recadación Municipal do Excmo. Concello da Coruña, situadas na r/ Franxa, 20-22 baixo, en horario de 08.00 a 14 horas, de luns a venres. A Coruña, 13 de marzo do 2012. O xefe do Departamento de Recadación Fdo.: Emilio A. Álvarez Fachado